EkBass/fiwiki-20250220-pages-articles huggingface dataset:
Hautalammi (Tampere)

Hautalammi (myös Hautalampi) on Pirkanmaalla Tampereen Messukylässä sijaitseva lampi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Hautalammi on osa Viinikanojan valuma-aluetta. == Maantietoa == Lampi on 150 metriä pitkä ja 100 metriä leveä, ja sen pinta-ala on 0,9 hehtaaria. Se sijaitsee aivan Aakkulanharjun pohjoisrinteen juurella teollisuusalueella. Lammen eteläpuolella kulkee rantaa hipova seututie 339. Lampi on Kaukajärveltä alkunsa saavan laskuojan läpivirtausjärvi. Laskuoja yhtyy Vuohenojaan ennen laskemistaan Iidesjärveen. Lammen rantaviivan pituus on 350 metriä, ja se muodostuu teollisuustontin pihamaasta ja harjun rinteestä. == Historiaa == Vuoden 1953 peruskartassa lampi on suon ympäröimänä jäänyt peltoaukean ja Aakkulanharjun väliin. Peltojen valtaoja on silloin myös Kaukajärven laskuoja. Lammen itäpuolella sijaitsee teollisuusrakennus, jonka laajennus ja liittäminen rautatiehen on tapahtunut ennen vuoden 1960 peruskarttaa. Seututie ilmaantui vuoden 1975 peruskarttaan, ja harjulle oli myös alettu rakentaa asuintaloja. == Lähteet == Luokka:Pyhäjärven alue (Tampere) Luokka:Tampereen järvet Luokka:Messukylä
Lannepisto

Lannepisto eli lumbaalipunktio on keskeinen aivojen lääketieteellinen tutkimustoimenpide, joka suoritetaan yleensä neurologiselle potilaalle. Käytännössä se otetaan ohuella neulalla puhdistetun ihon läpi alimmista lannerangan selkänikamaväleistä, jonne selkäydin ei ulotu. Tutkimuksella selvitetään, onko selkäydinnesteessä eli likvorissa verta tai onko sen proteiini- tai hiilihydraattikoostumus poikkeava. Tärkeä on mahdollisten bakteerien olemassaolo ja herkkyys antibiooteille. Myös vasta-aineita voidaan määrittää. Potilas on istuallaan tai kylkimakuulla selkä köyryasennossa piston aikana. Pistoskohta on mahdollista puuduttaa, jos epäillään ettei puudutuspiikki tee kipeämpää kuin itse pistos. Tosin pistäjä voi osua alaraajoihin tai sukuelimiin menevään hermotukseen, mikä käy hetkellisesti kipeästi. Ikävämpi sivuvaikutus on suhteellisen yleinen lumbaalipäänsärky, joka tulee osalle potilaista. Tämän voi hoitaa veripaikalla, jos se jatkuu pitkään. Mikäli aivopaine on koholla, lumbaalipunktiota ei tehdä, jottei aivokudos lähde hernioitumaan eli liikkumaan kallosta ulos. Tämän vaaran lääkäri eliminoi tutkimalla silmänpohjat, joista mahdollisen aivopaineen nousun voi havaita. Vastasyntyneillä punktiota ei voi tehdä lanteeseen, koska heillä selkäydin ulottuu sinne asti, vaan tutkimus tehdään niskakuopasta. Joillakin henkilöillä on joko selän kulumasta tai leikkauksesta johtuen mahdotonta suorittaa tutkimusta normaalilla tavalla. == Lähteet == Luokka:Diagnostiset tutkimukset
Jerwin Ancajas

Jerwin Ancajas (s. 1. tammikuuta 1992) on filippiiniläinen ylemmän kärpässarjan nyrkkeilijä ja hallitseva IBF liiton maailmanmestari. == Nyrkkeilyura == Anjacas aloitti nyrkkeilyuransa vuonna 2009. Ensimmäisen mestaruusvyönsä - WBO Asia Pacific Youth Super Flyweight Titlen Anjacas voitti Rex Titolta vuonna 2011 mutta menetti sen heti seuraavassa ottelussa Mark Anthony Geraldolle enemmistöpäätökseen päättyneessä ottelussa vuonna 2012.http://boxrec.com/media/index.php?title=Fight:1673903 Anjacas kohosi IBF liiton hallitsevaksi mestariksi voittamalla kaksitoistaeräisessä ottelussa McJoe Arroyon kaikin tuomariäänin.http://sports.abs- cbn.com/boxing/news/2016/09/03/pinoy-boxer-jerwin-ancajas-wins-ibf-super- flyweight-title-15143 == Lähteet == == Aiheesta muualla == *Luettelo ammattinyrkkeilyotteluista boxrec.com sivustolla Luokka:Filippiiniläiset nyrkkeilijät Luokka:Vuonna 1992 syntyneet Luokka:Elävät henkilöt
Krister Savonen

Krister Savonen (s. 19. toukokuuta 1994) on peliuransa lopettanut suomalainen salibandypelaaja ja maailmanmestari. Hän edusti suurimman osan urastaan seurajoukkuetasolla tamperelaista Classicia. Savonen oli mukana maailmanmestaruuden voittaneessa Suomen joukkueessa Riian MM-kilpailuissa 2016 sekä Prahan MM-kisoissa 2018. Hänet valittiin myös vuodelle 2021 siirrettyihin Helsingin MM-kisoihin mutta jäi turnauksesta pois, koska ei ehtinyt toipua syyskuussa F-Liigan ottelussa saamastaan aivotärähdyksestä. Joulukuussa 2021 Savonen ilmoitti, ettei pelaa enää kaudella 2021–2022. Savonen ilmoitti lopettavansa uransa 3.5.2022. Lopettamisensa jälkeen hän on kärsinyt erilaisista neurologisista oireista ja mielenterveysongelmista. Hän asuu nykyään Sveitsissä ja toimii siellä salibandyvalmentajana ja salibandytarvikkeiden myyjänä. Ruotsalainen salibandylehti Innebandymagazinet valitsi Savosen maailman toiseksi parhaaksi miespelaajaksi vuosina 2017 ja 2018. == Saavutukset == === Maailmanmestaruuskilpailut === * Kultaa (2): 2016 ja 2018 === F-liiga === * Kultaa (4): 2016, 2017, 2018 ja 2019 * Hopeaa (1): 2014 * Pronssia (1): 2013 === Suomen Cup === * Kultaa (4): 2014, 2018, 2019 ja 2020 * Hopeaa (4): 2012, 2013, 2015 ja 2017 === Henkilökohtaiset === * Maailman parhaat salibandypelaajat -listasijoitus (Innebandymagazinet): ** 2. 2017 ja 2018 ** 4. 2019 ** 7. 2016 ** 8. 2020 == Lähteet == Luokka:Suomalaiset salibandyn pelaajat Luokka:Vuonna 1994 syntyneet Luokka:Elävät henkilöt
Fosforiini

Fosforiini eli fosfiniini tai fosfabentseeni (C5H5P) on heterosyklinen ja aromaattinen orgaaninen yhdiste. Yhdiste on pyridiinin fosforianalogi. ==Ominaisuudet ja valmistus== Huoneenlämpötilassa fosforiini on väritöntä nestettä. Yhdiste on rakenteeltaan tasomainen ja se on aromaattinen, mutta heikommin aromaattinen verrattuna pyridiiniin. Fosforiini reagoi pyridiiniä herkemmin elektrofiilien kanssa. Yhdiste muodostaa helposti komplekseja siirtymämetallien kanssa ja metalli koordinoituu joko fosforiatomiin tai aromaattiseen rengassysteemiin. Fosforiini voi reagoida sykloadditiolla alkyynien kanssa. Fosforiinia voidaan valmistaa 1,4-pentadiyynin reaktiolla dibutyylistannaanin kanssa ja tuotteena muodostuu 1,1-dibutyylistannasykloheksa-2,5-dieeniä. Tämä syklinen välituote reagoi fosforitrikloridin kanssa muodostaen heterosyklisen fosforiyhdisteen. Tästä yhdisteestä eliminoituu vetykloridia emäksen kuten DBU:n vaikutuksesta. Toinen tapa on kuumentaa vinyylidiallyylifosfiinia noin 700 °C:n lämpötilaan. ==Lähteet== Luokka:Aromaattiset yhdisteet Luokka:Fosforiyhdisteet Luokka:Heterosykliset yhdisteet
Weltcup-Piste Panorama

Weltcup-Piste Panorama Weltcup-Piste Panorama Paikkakunta: Semmering ja Spital am Semmering, Itävalta Talviurheilukeskus: Zauberberg Semmering Vuori: Hirschenkogel Rinneluokitus: Punainen Yläasema: 1 335 m Ala-asema: 998 m Korkeusero: 337 m Maksimijyrkkyys: 51 % Hissi Hissi Hissi: Magic-Mountain-Xpress Tyyppi: Gondolihissi Kapasiteetti: 2 400 henkilöä/h Ala-asema: 998 m Yläasema: 1 329 m Naiset Naiset Suurpujottelu Suurpujottelu Lähtö: 1 335 m Maali: 1 020 m Korkeusero: 315 m Pituus: 989 m Maksimijyrkkyys: 51 % Minimijyrkkyys: 19 % Keskijyrkkyys: 31,9 % 1\. MC-kilpailu: 27.12.1998 Pujottelu Pujottelu Lähtö: 1 215 m Maali: 1 020 m Korkeusero: 195 m Pituus: 456 m Maksimijyrkkyys: 51 % Minimijyrkkyys: 19 % Keskijyrkkyys: 42,8 % 1\. MC-kilpailu: 29.12.1995 Weltcup-Piste Panorama on laskettelurinne Zauberberg Semmeringin talviurheilukeskuksessa Spital am Semmeringin ja Semmeringin kunnissa Itävallassa. Weltcup-Piste Panorama tunnetaan ennen kaikkea alppihiihdon maailmancupin naisten tekniikkalajikilpailujen isäntäpaikkana, joita varten se rakennettiin 1990-luvun puolivälissä. ==Lähteet== *Zauberberg Semmering semmering.com *Lifte und Skipisten Semmering.com *Semmering Ski Resort ski map ski3.intermaps.com *Results – Semmering fis-ski.com ===Viitteet=== Luokka:Itävallan laskettelurinteet Luokka:Alppihiihdon maailmancupin rinteet Luokka:Spital am Semmering Luokka:Semmering
Yleisluistelun maailmanmestaruuskilpailut 2005

Vuoden 2005 yleisluistelun maailmanmestaruuskilpailut kilpailtiin Moskovassa, Venäjällä 5.-6. helmikuuta 2005. Kisapaikka oli Krylatskojen jäähalli. == Miehet == sijoitus luistelija maa pisteet 500 m 5 000 m 1 500 m 10 000 m 1 Shani Davis 150,777 36,33 6.26,39 1.46,60 13.25,51 2 Chad Hedrick 150,961 36,65 6.23,61 1.47,50 13.22,35 3 Sven Kramer 152,244 37,19 6.27,27 1.49,28 13.18,03 4 Carl Verheijen 152,715 37,64 6.25,99 1.49,81 13.17,47 == Naiset == sijoitus luistelija maa pisteet 500 m 3 000 m 1 500 m 5 000 m 1 Anni Friesinger 161,557 39,04 4.05,64 1.57,35 7.04,61 2 Cindy Klassen 163,214 39,10 4.08,19 1.58,23 7.13,39 3 Claudia Pechstein 163,418 40,33 4.06,30 1.58,59 7.05,08 4 Daniela Anschütz 163,719 40,07 4.07,97 1.58,31 7.08,85 == Lähteet == * SpeedSkatingNews - World Allround Championships 2005 Luokka:Vuoden 2005 urheilu Luokka:Pikaluistelun maailmanmestaruuskilpailut Luokka:Moskovan urheilu
Dinguiraye

Dinguiraye on kaupunki Fouta Djallonin tasangon itäreunalla Guinean keskiosassa Faranahin alueen Dinguirayen prefektuurissa. Sen asukasluku oli 47 207 (2014). Kaupunki oli aikoinaan imaami Umar Tallin hallintokeskus, jonka johtama pyhä taistelu (jihad) synnytti Nigerjoen laaksoon vuosina 1850-93 vallinneen Tukulorivaltakunnan. Nykyään Dinguirayesta on maantieyhteys muun muassa Siguirin ja Dabolan kaupunkeihin. Dinguiraye on keskeinen kauppapaikka riisille, hirssille, maapähkinöille ja karjalle, joita seudun väestö tuottaa. Lähistöltä kaivetaan myös kultaa. == Lähteet == Luokka:Guinean kaupungit
Yleisluistelun maailmanmestaruuskilpailut 1999

Vuoden 1999 yleisluistelun maailmanmestaruuskilpailut kilpailtiin Hamarissa, Norjassa 6.–7. helmikuuta 1999. Kisapaikka oli Olympiahalli. Saksan Gunda Niemann-Stirnemann luisteli maailmanennätyksen sekä 5 000 metrillä että yhteispisteissä ja Alankomaiden Rintje Ritsma yhteispisteissä. == Miehet == sijoitus luistelija maa pisteet 500 m 5 000 m 1 500 m 10 000 m 1 Rintje Ritsma 152,651 36,51 6.30,38 1.48,69 13.37,47 2 Vadim Sajutin 153,360 37,71 6.27,50 1.49,32 13.29,21 3 Eskil Ervik 154,176 37,54 6.29,22 1.49,59 13.43,68 == Naiset == sijoitus luistelija maa pisteet 500 m 3 000 m 1 500 m 5 000 m 1 Gunda Niemann-Stirnemann 161,479 40,34 4.02,01 1.57,24 6.57,24 2 Claudia Pechstein 162,935 40,50 4.04,46 1.57,92 7.03,86 3 Tonny de Jong 163,780 39,96 4.08,98 1.58,22 7.09,18 == Lähteet == * SpeedSkatingNews - World Allround Championships 1999 === Viitteet === Luokka:Pikaluistelun maailmanmestaruuskilpailut Luokka:Vuoden 1999 urheilu Luokka:Norjan urheilutapahtumat Luokka:Norjan pikaluistelu Luokka:Hamar
Maimu Berg

pienoiskuva|Maimu Berg Turun kirjamessuilla vuonna 2014. Maimu Berg (vuoteen 1969 Seping, 1969–1979 Vahing; s. 27. elokuuta 1945 Tallinna) on virolainen kirjailija, kriitikko, kääntäjä, toimittaja ja poliitikko. Berg toimi kansanedustajana Riigikogussa vuosina 2011–2015. Hän edusti Viron sosiaalidemokraattista puoluetta. == Elämäkerta == Berg valmistui vuonna 1963 Tallinnan 20. keskikoulusta (nykyinen Tallinna Ühisgümnaasium) ja jatkoi tämän jälkeen opintojaan Tarton yliopistossa. Hän opiskeli ensin virolaista filologiaa, josta valmistui vuonna 1968. Vuonna 1986 hän valmistui toimittajaksi. Berg aloitti työuransa Tarton yliopiston kirjastossa, jossa hän työskenteli vuosina 1969–1974. Vuosina 1974–1990 hän oli toimittajana Neuvosto-Viron ainoassa muotilehdessä Siluett, mistä hän on kirjoittanut teoksessaan Muotitalo. Hän on ollut pitkään Suomen Viron-instituutin kulttuurisihteeri. == Yksityiselämä == Berg oli vuosina 1969–1979 naimisissa kirjailija, psykiatri Vaino Vahingin kanssa.Vaino Vahing, Estonian Writers Online, viitattu 23.10.2021 Heidän tyttärensä Julia Laffranque toimii tuomarina Euroopan ihmisoikeustuomioistuimessa. == Tuotanto == === Suomennetut teokset === * Minä rakastin venäläistä, suom. Hannu Oittinen, Taifuuni 1998 (alkuteos Ma armastasin venelast, 1994) * Pois, suom. Hannu Oittinen, Taifuuni 1999 (alkuteos Ära, 1999) * Kolme kohtaloa, suom. Raija Hämäläinen, jälkisanat Hannu Oittinen, NyNorden 2011 (alkuteos Kirjutajad, 1987) * Muotitalo, suom. Sanna Immanen, Moreeni 2014 (alkuteos Moemaja, 2012) === Käännökset suomesta viroon === * Päivi Setälä: Keskaja naine, 1999 (Keskiajan nainen, 1996) * Päivi Setälä: Antiikaja naine, 2001 (Antiikin nainen, 1993) * Jouko Turkka: Connecting people, 2001 (Osta pientä ihmistä, 2000) * Martti Turtola: President Konstantin Päts, 2003 (Presidentti Konstantin Päts, 2002) * Max Jakobson: XX sajandi lõpparve, 2005; käännös yhdessä Joel Sangin kanssa (20. vuosisadan tilinpäätös, 1999–2001) * Päivi Setälä: Renessansiaja naine, 2005 (Renessanssin nainen, 2000) * Leea Klemola: Kokkola, 2006 (Kokkola, 2004) * Reko Lundán: Suurema kurbuseta, 2007 (koottu Lundánin näytelmistä Aina joku eksyy ja Teillä ei ollut nimiä ja romaanista Ilman suuria suruja) * Martti Turtola: Kindral Johan Laidoner ja Eesti Vabariigi hukk 1939–1940, 2008 (Kenraali Johan Laidoner ja Viron tasavallan tuho 1939-1940, 2008) * Mika Myllyaho: Paanika, 2008 (Paniikki, 2005) * Mika Myllyaho: Harmoonia, 2010 (Harmonia, 2009) * Leea Klemola: Külmale vastu, 2010 (Kohti kylmempää, 2008) * Pipsa Lonka: Laulud halli mere äärest, 2013 (Lauluja harmaan meren laidalta) * Laila Hirvisaari: Mina, Katariina, 2013 (Minä, Katariina, 2011) * Laila Hirvisaari: Meie, Keisrinna, 2013 (Me, Keisarinna, 2013) == Lähteet == ==Aiheesta muualla== * Kertomus Kävelyllä äidin kanssa, Tuglas-seura (archive.org) Luokka:Virolaiset kielenkääntäjät Luokka:Virolaiset kriitikot Luokka:Virolaiset kirjailijat Luokka:Virolaiset toimittajat Luokka:Viron Kansanliiton poliitikot Luokka:Viron Sosiaalidemokraattisen puolueen poliitikot Luokka:Riigikogun jäsenet Luokka:Vuonna 1945 syntyneet Luokka:Elävät henkilöt
2 Wolves

2 Wolves on suomalainen metalliyhtye jonka musiikkityylissä yhdistyvät deathmetal, doom-metal ja gothic metal. Yhtye on julkaissut neljä studioalbumia. Yhtyeen uusin albumi (...Our Fault) julkaistiin keväällä 2019. == Historia == === 2010–2014 === Aleksi Susi sekä Niko Pennanen perustivat 2 Wolvesin Lappeenrannassa vuonna 2010. Vuonna 2011 yhtye julkaisi ensimmäisen studioalbuminsa Gentlemen, Pleasen. Pennanen soitti levyllä rumpuja sekä bassoa, Susi taas hoiti laulun sekä muut soittimet. Debyyttialbumin julkaisun jälkeen yhtyeeseen liittyivät laulaja Ilkka Valkonen, kitaristi Ossi Viren sekä basisti Toni Rantala. Viisihenkinen ryhmä julkaisi toisen albumin Men of Honour jo samana vuonna 2012. Albumin julkaisun jälkeen yhtye soitti ensimmäiset live-esiintymisensä. === 2014–2016 === Alkuvuonna 2014 Valkonen lähti yhtyeestä, joka päätti olla etsimättä hänelle korvaajaa. Tämän jälkeen Susi alkoi laulaa murinalaulut ja Viren puhtaat osuudet. Vuonna 2015 yhtyeen kokoonpanossa tapahtui useita muutoksia. Samana vuonna se julkaisi kolmannen studioalbuminsa Shelterin. Shelterin julkaisun jälkeen kokoonpanossa tapahtui taas useita muutoksia ja yhtye piti taukoa ja etsien uusia soittajia. Valkonen liittyi takaisin riveihin ja yhtye alkoi valmistautua ensimmäiseen Euroopan kiertueeseen. Syyskuussa 2016 yhtye soitti yhdeksän konsertin mittaisen Euroopan kiertueen. == Diskografia == * Gentlemen, Please (2011) * Men of Honour (2012) * Shelter (2014) * ...Our Fault (2019) == Lähteet == * 2 Wolves Facebook 2 === Viitteet === Luokka:Lappeenrannan musiikki Luokka:Suomalaiset melodisen death metalin yhtyeet Luokka:2010-luvun yhtyeet ja sooloartistit
Silla (täsmennyssivu)

Silla voi tarkoittaa: *Silla, Korean historiallinen valtio *silla eli viskoosi, tekstiilikuitu
Guéckédou

Guéckédou on kaupunki ja prefektuurikeskus Guinean kaakkososan Nzérékorén alueen Guéckédoun prefektuurissa lähellä Liberian ja Sierra Leonen rajoja. Sen väkiluku oli 79,140 (1996), mutta on sittemmin laskenut 66 761 asukkaaseen (2014). Kaupunki sijaitsee Guinean ylänköseudun metsäisellä alueella (Metsä- Guinea). Seudulla asuu erityisesti kisejä. Guéckédou on risteyspaikkakunta Sierra Leonen Kailahusta, Kissidougousta ja Macentasta saapuville maanteille. Kaupunki toimii seutunsa maataloustuotannon, kuten riisin, kahvin, kolapähkinöiden, palmuöljyn ja siementen kesksisenä kauppapaikkana. Kaupungissa on muun muassa valtionsairaala, palmuöljy- ja saippuatehdas sekä roomalaiskatolinen lähetysasema (vuodelta 1951). 2000-luvun alussa Guéckédou oli ympäröivine lähiseutuineen taistelujen näyttämönä, kun rajan takaa läheisestä Liberiasta tulleet kapinalliset hyökkäsivät useasti Guinean armeijaa vastaan. Seudulla asuu lukuisia lähivaltioiden levottomuuksia paenneita pakolaisia. Kaupungin lähellä sijaitsevaa kylää pidetään vuonna 2013 alkunsa saaneen Länsi-Afrikan ebolaepidemia 2014 leviämisen alkupaikkana. == Kuvia == Guéckédou hospital.jpg|Kaupunginsairaalaa. Gueckedou school.jpg|Koulu Guéckédoussa. == Lähteet == ==Aiheesta muualla== * Guinea: Innovation Treatment of Malaria in Gueckedou (15.7.2011) (doctorswithoutborders.org) Luokka:Guinean kaupungit
The Party Ain’t Over Yet

__NOTOC__ The Party Ain’t Over Yet... on englantilaisen rockyhtyeen Status Quon järjestyksessään 27. albumi, joka julkaistiin 20. syyskuuta 2005 levymerkillä Sanctuary Records. Albumi debytoi Britannian albumilistan sijalla 18. == Kappaleet == === Standardipainos === # # # # # # # # # # # # # === Australia Tour Edition CD 2 === # # # # # # # Mystery Song (säv. Rick Parfitt, Bob Young) # Railroad (säv. Francis Rossi, Bob Young) # Most of the Time (säv. Francis Rossi, Bob Young) # Wild Side of Life (säv. William Warren, Arlie A. Carter) # Rollin’ Home (säv. John David) # Again And Again (säv. Rick Parfitt, Andy Bown, Jackie Lynton) # Slow Train (säv. Francis Rossi, Bob Young) # The Party Ain’t Over Yet (Promo video, säv. John David) (4.20) # The Party Ain’t Over Yet (Photo Gallery) == Kokoonpano == * Francis Rossi – laulu, kitara * Rick Parfitt – laulu, kitara * John Edwards – basso * Andy Bown – kosketinsoittimet * Matt Letley – rummut == Arvostelut == * Allmusic: Allmusic review * Imperiumi: 7½/10 * Soundi: == Lähteet == == Aiheesta muualla == * The Party Ain’t Over Yet discogs.com -sivustolla Luokka:Vuoden 2005 albumit Luokka:Status Quon albumit
Lola (Guinea)

Lola on kaupunki ja prefektuurikeskus Guinean kaakkososan Nzérékorén alueen Lolan prefektuurissa lähellä Liberian rajaa. Sen väkiluku oli 47 995 vuonna 2014. Luonnonmaantieteellisesti kaupunki sijaitsee Guinean kaakkoisosan metsäisellä alueella (Metsä-Guinea). == Lähteet == ==Aiheesta muualla== *Post- Ebola Measles Outbreak in Lola, Guinea, January–June 2015 (Ebolan jälkeinen tuhkarokkoepidemia 2015 Lolassa; EID Journal 22 (6, June 2016) (cdc.gov) Luokka:Guinean kaupungit
HMS Keelhaul

HMS Keelhaul on vuonna 2013 perustettu suomalainen heavy metal -yhtye Oulun Haukiputaalta. Se koostuu jäsenistä Tomi Kurtti (laulu), Markus "Maake" Lukkarila (kitara), Tuomas "Ponkko" Puhakka (kitara), Janne "Faabio" Korpi (basso) ja Kimmo Korva (rummut). Yhtye on tunnettu merihenkisestä teemastaan pukeutumisessa ja joissain yhtyeen kappaleissa. == Historia == Aluksi vuonna 2013 Maake, Ponkko ja Faabio harjoittelivat Maaken autotallissa ilman vokalistia ja rumpalia ja pian he pyysivät Tomia liittymään yhtyeeseen, koska kaikki jäsenet tunsivat tämän jo entuudestaan. He harjoittelivat ja soittivat cover-kappaleita muun muassa Bullet For My Valentinelta ja Avenged Sevenfoldilta, sekä Maaken tekemiä kappaleita ja yrittivät löytää rumpalia tuloksetta, kunnes he keksivät pyytää ystäväänsä Kimmoa liittymään yhtyeeseen ja HMS Keelhaulin kokoonpano oli valmis. Esiintyessään paikallisissa pubeissa ja ravintoloissa he saivat paikallista suosiota kohtalaisesti ja päättivät aloittaa EP:n äänittämisen. EP Catch You When You Fall (In Love) julkaistiin syksyllä 2015 ja myi hyvin paikallisesti, muttei saavuttanut suurempaa huomiota. Tämän jälkeen yhtye päätti aloittaa täyspitkän albumin äänitykset, koska omaa varteenotettavaa materiaalia oli kirjoitettu jo riittävästi. Anchord-albumi julkaistiin 9. joulukuuta 2016 Inverse Recordsin kautta. Albumi on saanut enimmäkseen hyviä arvosteluja.http://www.metalunderground.at/cd- berichte/hms-keelhaul-anchord ==Lähteet== Luokka:Suomalaiset metalliyhtyeet
Alarik Häggblom

Elmar Alarik Häggblom (14. maaliskuuta 1914 Vårdö, Ahvenanmaa – 7. toukokuuta 1995 Maarianhamina) oli suomalainen Ahvenanmaalla vaikuttanut poliitikko ja opettaja. Hän toimi Ahvenanmaan maakuntahallitusta johtavana maaneuvoksena 1972–1979.Uppslagsverket Finland : Alarik Häggblom Häggblom valmistui filosofian maisteriksi 1939. Hän toimi lehtorina Ahvenanmaan merenkulkuoppilaitoksen koneteknillisellä osastolla 1948–1967 ja Ahvenanmaan teknillisessä koulussa 1968–1972. Häggblom oli Ahvenanmaan maakuntahallituksen jäsenenä 1953–1964, varamaaneuvoksena 1965–1967 ja maakuntapäivien edustajana 1967–1972 sekä 1979–1983. Hän oli maakuntapäivien puhemiehenä 1971–1972 ja maaneuvoksena hän toimi 1972–1979. == Teoksia == * Några uppgifter om Ålands befolkning samt en uppskattning av dess bidrag till nationalinkomsten. Mariehamn 1966 * Om utvecklingen av Ålands självstyrelse. 1985 * Ålands internationella garantier : en kort historik ;introduktion av Lars-Ingmar Johansson, texten skriven inför statsminister Kalevi Sorsas besök i Mariehamn den 25-26 november 1974. Olof Erland 2011 == Toimitustöitä == * Ålands lagsamling 1980. Ålands landskapsstyrelse, Mariehamn 1981 == Lähteet == Luokka:Suomalaiset opettajat Luokka:Vuonna 1914 syntyneet Luokka:Vuonna 1995 kuolleet Luokka:Ahvenanmaan maaneuvos
Evald Häggblom

Robert Evald Häggblom (6. joulukuuta 1905 Vårdö, Ahvenanmaa – 29. elokuuta 1976 Helsinki) oli suomalainen Ahvenanmaalla vaikuttanut kansakoulunopettaja, maakuntapoliitikko ja kansanedustaja. Häggblomin vanhemmat olivat maanviljelijä, kauppalaivuri Anders Robert Edvard Häggblom ja Amanda Emilia Sundström. Hän valmistui kansakoulunopettajaksi 1929 Uudenkaarlepyyn opettajaseminaarista ja toimi opettajana Brändössä Ahvenanmaalla 1929–1969. Häggblom oli Ruotsalaisen eduskuntaryhmän kansanedustajana 1966–1976. Hän edusti Ahvenanmaan maakunnan vaalipiiriä. Häggblom kuoli kesken edustajakautensa, ja hänen tilalleen eduskuntaan tuli Gunnar Häggblom. Evald Häggblom toimi myös Ahvenanmaan maakuntapäivien varapuhemiehenä ja Åländsk samlingin puheenjohtajana. Hän oli kunnallispolitiikassa Brändön kunnanvaltuuston puheenjohtajana ja sihteerinä. Häggblom oli lisäksi saaristoasiain neuvottelukunnan jäsenenä. == Palkinnot == * Axel Olof Freudenthal -mitali 1976 == Lähteet == Luokka:Suomalaiset opettajat Luokka:Ahvenanmaalaiset poliitikot Luokka:Kansanedustajat Luokka:Suomen ruotsalaisen kansanpuolueen poliitikot Luokka:Brändön kunnanvaltuutetut Luokka:Ahvenanmaan vaalipiiri Luokka:Vuonna 1905 syntyneet Luokka:Vuonna 1976 kuolleet
Olbernhau

Olbernhau on kaupunki itäisessä Saksassa Saksin vapaavaltiossa. Se sijaitsee Erzgebirgen vuoristossa aivan Tšekin rajalla. Kaupungin asukasluku oli 11 320 vuoden 2016 lopussa. Olbernhau on perinteistä Erzgebirgen vuoriston kaivosaluetta. Siellä on myös paljon alueelle tyypillisiä puusepänverstaita, joissa valmistetaan käyttö- ja koriste-esineitä sekä leluja, sekä niitä myyviä pieniä liikkeitä. Kaupungin symboleja ovatkin puusta valmistetut pähkinänsärkijä, Olbernhaun ratsastaja ja piparkakkunainen. Symbolit ovat esillä Olbernhaun joulumarkkinoilla ensimmäisestä adventista helmikuun alussa olevaan kynttilänpäivään saakka. Kunnan kotisivut ==Liikenne== Kaupunkiin pääsee Erzgebirgsbahnin junalla Chemnitzistä, joka on noin tunnin junamatkan päässä. Erzgebirgsbahn == Lähteet == == Aiheesta muualla == Luokka:Saksan kaupungit Luokka:Saksin kunnat
Gunnar Häggblom

Gunnar Bertel Häggblom (31. toukokuuta 1917 Saltvik – 18. huhtikuuta 2010 Saltvik) oli suomalainen Ahvenanmaalla vaikuttanut ylikonstaapeli, maakuntapoliitikko ja kansanedustaja. Häggblomin vanhemmat olivat maanviljelijä Konrad Severus Häggblom ja Aina Vilhelmina Isaksson. Hän kävi kansakoulun ja 1936 maamieskoulun sekä suoritti 1949 ylikonstaapelikurssin. Häggblom oli nuorena merillä ja oli sitten pari vuotta linja- autonkuljettajana. Hän toimi nuorempana poliisikonstaapelina Maarianhaminassa 1938–1939 ja Sundin nimismiespiirissä 1939–1942. Häggblom oli sitten vanhempana poliisikonstaapelina 1942–1949, ylikonstaapelina Saltvikissa 1949–1977 sekä Sundin piirin vt. nimismiehenä 1971–1972. Häggblom oli Ruotsalaisen eduskuntaryhmän kansanedustajana 1976–1983 edustaen Ahvenanmaan maakunnan vaalipiiriä. Hän tuli eduskuntaan kesken edustajakautensa kuolleen Evald Häggblomin tilalle. Gunnar Häggblom oli Ahvenanmaan maakuntapäivien jäsenenä 1955–1979 ja toimi maakuntapäivien varapuhemiehenä. Hän oli Ahvenanmaan maakuntahallituksen ja Åländsk samlingin keskushallituksen jäsenenä. Kunnallispolitiikassa Häggblom oli Saltvikin kunnanvaltuuston jäsenenä 1942–1987 ja toimi myös Saltvikin kunnanhallituksen ja kunnanvaltuuston puheenjohtajana. Häggblom oli lisäksi presidentin valitsijamiehenä vuoden 1978 presidentinvaaleissa. == Kirjallisuutta == * Hasse Svensson : En åländsk krönika – Gunnar Häggblom minns. 2004 ISBN 9789529177622 == Lähteet == Luokka:Suomalaiset poliisit Luokka:Ahvenanmaalaiset poliitikot Luokka:Kansanedustajat Luokka:Suomen ruotsalaisen kansanpuolueen poliitikot Luokka:Saltvikin kunnanvaltuutetut Luokka:Ahvenanmaan vaalipiiri Luokka:Vuonna 1917 syntyneet Luokka:Vuonna 2010 kuolleet
Olbernhaun ratsastaja

Olbernhaun ratsastaja (Olbernhauer Reiterlein) on puusta valmistettu koriste- esine. Olbernhaun kauppiaat esittelivät keinuratsastajan yleisölle ensi kerran Leipzigin messuilla vuonna 1782. Maailmantalouden kriisi ja suuri lama 1930-luvulla toi mukanaan köyhyyttä ja ahdinkoa myös Erzgebirgen vuoristoseudulle, ja leikkikaluteollisuuden tuotanto lakkasi lähes kokonaan. Talvella 1933-1934 perustettiin Talviapujärjestö auttamaan tilannetta. Erzgebirgen lelutehtailijat saivat tehtäväksi valmistaa ”talviapumerkkejä”. Niitä myytiin valtakunnan erilaisissa tapahtumissa ja rahankeräysten yhteydessä 20 pennin hinnalla. Merkeistä saatu tuotto käytettiin hädänalaisten auttamiseen. Talviapumerkit olivat puisia, värikkäästi koristeltuja noin 3 cm läpimitaltaan olevia rintamerkkejä. Niissä kuvattiin enkeleitä, joulukuusia, joulupukkeja ja toisinaan myös satumaailman hahmoja. Vuoden 1935 merkkiin haluttiin aivan erityinen kuva-aihe. Olbernhaunilainen lelutehtailija Max Korb valitsi sellaiseksi keinuhevosen ratsastajineen. Menestys oli valtava ja Olbernhaun pienestä ratsastajasta tuli Saksassa maankuulu hahmo. Vuonna 1968 ratsastajaa alettiin ensi kerran valmistaa sarjatuotantona pienenä koriste- esineenä. Olbernhaun ratsastaja on nykyisin Erzgebirgen alueen puuleluvalmistajien liiton virallinen tuotemerkki. Sitä on jäljitelty moneen tarkoitukseen, mutta alkuperäisiä ratsastajia valmistetaan edelleen ainoastaan Olbernhaun puutaidepajoissa. == Lähteet == ==Aiheesta muualla== Luokka:Joulu Saksassa Luokka:Erzgebirge
Kurmitsansara

Kurmitsansara (Carex stenolepis, syn. Carex grahamii, Carex vesicaria var. alpigena) on monivuotinen, sarakasvien heimoon kuuluva kasvilaji. Se muistuttaa jonkin verran kiiltosaraa (Carex saxatilis) sekä luhtasaraa (Carex vesicaria), ja on toisinaan tulkittu myös niiden risteymäksi. Kurmitsansaran tähkät ovat kuitenkin niin hyvin järjestäytyneet, toisin kuin useilla muilla sararisteymillä, että kurmitsansara luetaan usein omaksi lajikseen. Kurmitsansaran varret ovat karheita ja voivat kasvaa puolimetrisiksi asti. Kurmitsansaran lehtien tyvitupet ovat purppuranpunaiset ja lehdet ovat litteitä sekä noin viisi millimetriä leveitä, tasaleveitä ja tyypillisesti vartta pidempiä. Kurmitsansaran kukinnossa on tavallisesti kaksi hedetähkää ja kaksi tai kolme emitähkää. Hedetähkistä ylempi on yleensä selvästi suurempi kuin alempi ja alempi tähkä voi olla osittain emikukallinen. Emitähkät ovat yleensä 2–3 cm pitkiä ja tähkien alin tukilehti on iso. Emikukat ovat kolmeluottisia. Tähkäsuomut ovat teräväkulmaisia, reunoilta mustanruskeita, keskeltä vaaleampia ja kärjistään usein valkoisia. Pullakot ovat noin viisi millimetriä pitkiä, kullanruskeatäpläisiä tai kokonaan mustanruskeita ja niissä on selvästi kaksikärkinen, kapea suuota. Kurmitsansaran pullakot ovat suuremmat kuin kiiltosaralla, ja kiiltosaran lehdet ovat kouruiset, kun kurmitsansaralla ne ovat litteät. Luhtasaran emitähkät ovat puolestaan suurempia kuin kurmitsansaralla ja pullakot väriltään vihreitä tai kullanruskeita, kun kurmitsansaralla ne ovat suurelta osin mustanruskeita. Kurmitsansara on harvinainen ja se kasvaa tunturialueilla kalkkipitoisilla kosteilla turvemailla. Suomessa kurmitsansaraa tavataan lähes pelkästään Käsivarren Lapin kärjessä. Muualta Lapista on myös muutamia vanhoja sekä tuoreempia havaintoja. == Lähteet == == Aiheesta muualla == * Kasviatlas 2022: Kurmitsansaran (Carex ×grahamii) levinneisyys Suomessa. * Suomen Lajitietokeskus: Kurmitsansara – Carex ×grahamii * Pinkka – Lajintuntemuksen oppimisympäristö: Kurmitsansara (Carex stenolepis) (vanhentunut linkki) Luokka:Sarat
Eric Trump

Eric Frederick Trump (s. 6. tammikuuta 1984 New York, New York, Yhdysvallat) on yhdysvaltalainen liikemies, hyväntekeväisyyden harrastaja ja TV-persoona. Hän on Donald Trumpin ja Ivana Zelníčkován kolmas lapsi, ja johtaa Trump Organizationia yhdessä veljensä Donald Jr.:n kanssa. Lisäksi hän on perustanut Eric Trump Foundationin ja omistaa sen ohella Trump Wineryn sekä 18 golfklubia. Eric Trump on esiintynyt isänsä Diili-televisiosarjassa 25 jaksossa vuosina 2010–2015. The New York Observer -lehti nimesi Eric Trumpin 20 tärkeimmän nuoren hyväntekeväisyyden harrastajan joukkoon vuonna 2013 ja Wine Enthusiast Magazine luovutti hänelle samana vuonna ”vuoden nouseva tähti” -palkinnon.2013 Rising Star of the Year: Eric Trump ==Tausta== Eric Frederick Trump syntyi New Yorkissa 6. tammikuuta 1984. Hän on kolmas liikemies Donald Trumpille ja malli Ivana Trumpille syntyneistä lapsista; hänellä on isoveli Donald Jr. ja isosisko Ivanka. Vuonna 1991 Donald ja Ivana Trump erosivat. Hän valmistui Pottstownissa, Pennsylvaniassa lähellä Philadelphiaa sijaitsevasta Hill Schoolista vuonna 2002,Celebrityprepschools Internet Archivessa ja toimi myöhemmin sen hallituksessa vuoteen 2013 saakka. ==Ura== Eric Trump liittyi isänsä Trump Organization -yritykseen. Hän toimii sen varatoimitusjohtajana yhdessä veljensä ja sisarensa kanssa.The New York Observer: New York's Young Philanthropist Powerhouse Eric Trump Vuonna 2006 Eric Trump perusti Eric Trump Foundationin, yleishyödyllisen säätiön, jonka tarkoituksena on kerätä rahaa vakavasti sairaille lapsille. ==Yksityiselämä== Trump on ollut naimisissa aiemman pitkäaikaisen tyttöystävänsä, itseään kahta vuotta vanhemman Lara Yunaskan kanssa 8. marraskuuta 2014 lähtien.Eric Trump Marries Lara Yunaska in Palm Beach Wedding Yunaska on Inside Editionin apulaistuottaja. ==Lähteet== Luokka:Vuonna 1984 syntyneet Luokka:Elävät henkilöt Luokka:Yhdysvaltalaiset liikemiehet Luokka:Yhdysvaltain presidenttien lapset Luokka:Trumpin suku
Beyla

Beyla on kaupunki ja prefektuurin hallintokeskus Guinean kaakkoisosassa Nzérékorén alueen Beylan prefektuurissa. Kaupungin asukasluku oli 32 212 (2014, vuonna 1996: as.). Luonnonmaantieteellisesti kaupunki sijaitsee metsävaltaisessa Metsä-Guineassa, ja sieltä johtaa maantie etelään aluekeskus Nzérékoréeen ja pohjoiseen naapurialueen keskukseen Kankaniin. Kaupungin perustivat kauppiaat 1200-luvulla orjien ja kolapähkinöiden keräilypaikaksi. Nykyään siellä myydään seudun maataloustuotantoa (riisiä, karjaa, tupakkaa, kahvia, palmuöljyä ja siemeniä. Beyla on sairaala sekä tupakka- ja tulitikkutehdas. Jonkin verran saadaan vesistöjen aikoinaan kasaamia timantteja läheiseltä timanttikaivokselta Bounoudoun luota. Seutua asuttaa islaminuskoinen väestö. Läheisillä Simandouvuorilla on rautamalmiesiintymiä. == Lähteet == Luokka:Guinean kaupungit
Valoa pimeään

Valoa pimeään on Emma Salokoski Ensemblen kolmas studioalbumi. Se julkaistiin vuonna 24. huhtikuuta 2012 levymerkillä Warner Music Finland.iTunes: Emma Salokoski Ensemble – Valoa pimeään Edellisistä albumeista poiketen tällä levyllä ei ole lainakappaleita vaan kaikki laulut ovat aiemmin levyttämättömiä. Suurin osa sanoituksista on Emma Salokosken kirjoittamia. == Kappaleet == # # # # # # # # # # # # == Muusikot == === Ensemble === * Emma Salokoski – laulu * Tuomo Prättälä – piano, koskettimet, laulu * Mikko Kosonen – kitarat, laulu * Lauri Porra – basso * Marko Timonen – rummut, lyömäsoittimet * Teho Majamäki – vibes, marimba * Leri Leskinen – laulu === Vierailevat muusikot === * Maija Linkola, Pasi Eerikäinen, Anna Tanskanen, Eeva Oksala, Krista Jäänsola – viulut * Mauri Kuokkanen – alttoviulu * Riikka Lampinen – sello * Anssi Växby – kapellimestari * Bratislava Symphony Orchestra – jouset (kappale ”Voisinpa luvata”) === Tuotanto === * Tuomo Prättälä – tuottaja, jousisovitukset * Leri Leskinen – tuottaja (laulu), äänittäjä (Musicworks) * Anssi Växby – tuottaja (jouset) * Mikko Oinonen – äänittäjä (Finnvox) * Jyri Riikonen – äänittäjä (jouset, lisäkoskettimet) * Tommi Vainikainen – äänittäjä (Musicworks), miksaaja * Mikko Raita – äänittäjä (E-studio), miksaaja (kappale ”Kuiva maa”) * Svante Forsbäck – masteroija * Markku Ollikainen, Sakari Seppä – studioavustajat == Arvostelut == * Desibeli.net: * Soundi: ==Lähteet== Luokka:Vuoden 2012 albumit Luokka:Suomalaiset popalbumit
Jääpallon Venäjän mestaruussarja 1993–1994

Venäjän jääpallon mestaruussarja pelattiin toista kertaa kaudella 1993–1994. Sarja pelattiin kahdessa maantieteellisesti jaetussa alkulohkossa. Lohkojen neljä parasta pääsivät pudotuspeleihin. Mestaruuden voitti Ekaterinburgin SKA. ==Joukkueet kaudella 1993–1994== Länsilohko Länsilohko Joukkue Kotikaupunki Arktik-Servis Murmansk Dynamo A-A Alma-Ata Dynamo Moskova Krasnaja Zarja Pietari Rodina Kirov Stroitel Syktyvkar Sever Severodvinsk Severonikel Montšegorsk Start Nižni Novgorod Vodnik Arkangeli Vympel Kaliningrad Zorki Krasnogorsk Itälohko Itälohko Joukkue Kotikaupunki Agrokhim Berezniki Jenisei Krasnojarsk Kuzbass Kemerovo Mayak Krasnoturjinsk Sayany Abakan Sibskana Irkutsk Sibselmaš Novosibirsk Shakhtar Leninsk-Kuznetski SKA Jekaterinburg Jekaterinburg SKA Habarovsk Habarovsk Uralski Trubnik Pervouralsk Vostok Arsenjev ==Alkusarja== ===Länsilohko=== Alma-Atan Dynamo vetäytyi sarjasta kahden ottelun jälkeen, ja sen pelaamat ottelut mitätöitiin. ===Itälohko=== ==Jatko-ottelut== === Puolivälierät === === Sijat 5.-8. === === Välierät === === Sijat 7.-8. === === Sijat 5.-6. === === Pronssiottelut === Joukkue #1 Voitot Joukkue #2 Ottelu 1 Ottelu 2 Ottelu 3 Rodina 1-2 Sayany 0-8 5-4 2-3 === Finaalit === Joukkue #1 Voitot Joukkue #2 Ottelu 1 Ottelu 2 Ottelu 3 SKA Ekaterinburg 2-1 Sibselmaš 5-6 5-2 2-0 SKA Ekaterinburg voitti Venäjän mestaruuden. ===Sijat 9.–14.=== ===Sijat 15.–20.=== Arktik-Servis vetäytyi jatko-otteluista. === Karsintasarja === Neljä parasta selviytyivät seuraavan kauden mestaruussarjaan. ==Lähteet== 1994 Luokka:Vuoden 1993 jääpallo Luokka:Vuoden 1994 jääpallo
Union Aéromaritime de Transport

Union Aéromaritime de Transport tai UAT oli ranskalainen lentoyhtiö. Sen pääkonttori oli 8. arrondissementissa, Pariisissa. Luokka:Entiset lentoyhtiöt Luokka:Ranskalaiset lentoyhtiöt
Dabola

Dabola on kaupunki ja prefektuurinsa hallintokeskus Guinean keskiosassa Faranahin alueen Dabolan prefektuurissa. Sen asukasluku oli 38 464 (2014). Kaupunki sijaitsee Fouta Djallonin tasangon itäreunalla lähellä Tinkissojoen Bouka-haaraa. Dabola on Conakry–Kankan rautatien varrella lähellä Mamoun, Kouroussan ja Faranahin maanteiden risteystä. on kauppapaikka alueella tuotetulle riisille, maapähkinöille, hirssille ja karjalle. Siellä on maapähkinäöljyn tuotantolaitos. Ympäröivä seutu on pääosin savannia ja sijaitse keskimäärin 300 merenpinnan yläpuolella. == Lähteet == Luokka:Guinean kaupungit
Macenta

Macenta on kaupunki Guinean kaakkoisosassa Nzérékorén alueen Macentan prefektuurissa. Kaupungin asukasluku oli 65 755 (2014, vuonna 1996: 47 360 as.). Luonnonmaantieteellisesti kaupunki sijaitsee metsävaltaisessa Metsä- Guineassa noin 620 metriä merenpinnan yläpuolella, Nzérékorésta Guéckédouhun johtavan maantien varrella. Se on seutunsa maataloustuotteiden johtava kauppapaikka, jossa myydään teetä, kahvia, riisiä, kassavaa, kolapähkinöitä, palmuöljyä ja siemeniä. Kaupungissa on teentuotantolaitos (vuodelta 1968), maatalouden tutkimusasema, saha ja useita toisen asteen kouluja. == Lähteet == ==Aiheesta muualla== *Macenta: a cutting-edge diagnostic lab in the heart of Guinea (2.12.2014) (pasteur.fr) *Seroprevalence investigation of bovine brucellosis in Macenta and Yomou, Guinea (abstrakti seudulla yleisestä vakavasta, karjan kautta leviävästä taudista, 2014) (nih.gov) Luokka:Guinean kaupungit
Fria

Fria on teollisuuskaupunki Guinean länsiosassa Bokén alueen Frian prefektuurissa. Kaupungin väkiluku oli 61 582 (2014). Väestön enemmistö on susuja. Fria tunnetaan alumiiniteollisuuskaupunkina. Lähistöllä sijaitsee Konkouréjokeen rakennettu Amaria-pato. Seudun bauksiittimalmiesiintymät löydettiin vuonna 1954 ja alumiinin vientikuljetukset rautateitse aloitettiin vuonna 1960 pääkaupunki Conakryyn kautta (maanteitse etelään 88 km, rautateitse matka on pidempi). Kaupunki on prefektuurinsa hallintokeskus ja myös seudun kaupallinen keskus. Siellä toimii tasavallan suurin teknillinen oppilaitos. Kaupungissa on myös sairaala, urheilustadion, moskeija ja roomalaiskatolinen kirkko (vuodelta 1959). Nykyään kaupungin pohjoisosissa toimii alumiiniteollisuuskonserni Rusal, joka jalostaa guinealaisesta bauksiitista jatkotuotteita. Vuonna 2006 tehtyjen kauppojen jälkeisten kiistojen takia jalostustoiminta oli tosin välillä katkolla. == Lähteet == ==Aiheesta muualla== *Guinea finds three Ebola cases in the alumina hub of Fria (31.3.2015) (reuters.com) Luokka:Guinean kaupungit
Kérouané

Kérouané on kaupunki ja prefektuurin hallintokeskus Guinean kaakkoisosassa Kankanin alueen Kérouanén prefektuurissa. Sen asukasluku oli 36 314 (2014; 15 499 as. vuonna 1996). Kaupunki sijaitsee Beylasta Kankaniin johtavan maantien varrella. Se on paikallisten maataloustuotteiden (riisi, hirssi, karja) kaupankäynnin keskus. Ympäröivä seutu on pääosin savannia ja sitä asuttavat enimmäkseen islaminuskoinen väestö. Seudun jokiuomiin keräytyneitä timantteja on kaivettu 1950-luvulta lähtien ja seudun itäosan Simandouvuorilla on rautamalmia. == Lähteet == Luokka:Guinean kaupungit
Kouroussa

Kouroussa on kaupunkikunta ja samannimisen prefektuurin hallintokeskus Kankanin alueella Guineassa. Se sijaitsee Nigerjoen varrella 85 kilometriä Kankanista länteen. Kunnassa arvioitiin olevan 51 100 asukasta vuonna 2023. ==Maantiede== Kouroussan kunnan pinta-ala on 256 neliökilometriäPlan, s. 13.. Se rajoittuu lännessä Sanguianan, pohjoissa Koumanan, idässä Babilan ja etelässä Kinieron ja Banfélén kuntiin ja aliprefektuureihin sekä lounaassa Faranahin alueeseen. Alue on pinnanmuodostukseltaan lähinnä tasankoaPlan, s. 14.. Seudun ilmasto on sudanilais-guinealainen. Vuotuinen sademäärä on 1 500 millimetriä. Sadekausi kestää kesäkuusta lokakuuhun. Keskilämpötila on 26,6 astetta. Huhti-toukokuussa lämpötila nousee 36–37 asteeseen. Kasvillisuus on metsä-, pensas- ja ruohosavannia sekä jokivarsien galleriametsiä. Köyhtynyt eläinkunta käsittää muun muassa simpansseja, muurahaiskäpyjä, virtahepoja ja pahkasikoja. Alueella sijaitsee Ylä-Nigerin kansallispuisto. ==Hallinnollinen jako ja asutus== Kouroussan prefektuuriin kuuluu kaupungin lisäksi 11 kuntaa ja aliprefektuuria: Babila, Balato, Banfélé, Baro, Cissela, Douako, Doura, Kiniero, Komola-Koura, Koumana ja Sanguiana. Prefektuurissa oli arviolta 303 700 asukasta vuonna 2018. Kouroussan kuntaan kuuluu 10 kaupunginosaa ja piirikuntaa sekä 29 sektoria. Asukkaat ovat etupäässä mandinkojaPlan, s. 15.. Vallitseva uskonto on islam, mutta kaupungissa on myös animisteja ja kristittyjäPlan, s. 18.. ==Historia== Ennen siirtomaa-aikaa Kouroussa toimi kauppakaravaanien pysähdyspaikkana. Siellä kävi myös René Caillié matkallaan kohti Timbuktua. Ranskalaisten valloitettua alueen paikkakunnasta tuli hallintopiirin keskus vuonna 1893Plan, s. 12.. Sen taloudellinen merkitys perustui Conakryn–Nigerin rautatiehen, jolta oli laivayhteys Bamakoon. Kaupunki on sittemmin taantunut, mutta uutta nousua odotetaan kulta- ja uraaniesiintymien hyödyntämisestä. ==Liikenne, talous ja palvelut== Kouroussan kautta kulkee Conakrysta Kankaniin johtava maantie RN2, josta haarautuu RN31 Kissidougouun. Väestön pääelinkeinot ovat maanviljely ja karjanhoito. Lisäksi harjoitetaan kalastusta, käsityöammatteja, kaupankäyntiä ja kullankaivua. Nigerjoen tulvatasangoilla viljellään varsinkin riisiä. Myytäväksi kasvatetaan cashewpähkinöitä ja mangoja. Tuotantoeläimiä ovat naudat, lampaat, vuohet, siipikarja ja vähäisessä määrin aasit ja siat. Toreilla myydään maataloustuotteita, hunajaa ja kalaa. Kultaa kaivetaan perinteisin menetelmin.Plan, s. 15–17. Teollisuutta ei ole lainkaanPlan, s. 44.. Palveluihin kuuluvat alakoulut, yläkoulu, lukio, kaksi terveyskeskusta, sairaala sekä kaksi nuoriso- ja kulttuuritaloaPlan, s. 18–19.. Kaupungissa on sähköverkkoPlan, s. 44.. Vesihuollon taso on heikkoPlan, s. 56.. ==Matkailu ja nähtävyydet== Paikallisia nähtävyyksiä ovat kirjailija Camara Layen kotitalo, seudun kansanperinnejuhlat ja pienet kultakaivokset. Kaupungissa on vaatimattomia majoituspalveluja, mutta matkailu sinne on vähäistäPlan, s. 46–47.. ==Lähteet== * ===Viitteet=== Luokka:Guinean kaupungit
Ylä-Senegal

Ylä-Senegal () oli Ranskan sotilasalue nykyisen Malin länsiosassa vuosina 1880–1890. Senegalin kuvernöörin Louis Brière de l’Islen perustama Ylä-Senegal oli Ranskan ensimmäinen hallintoalue nykyisen Malin alueellaHistorical Dictionary of Mali, s. lxxx.. Sen päällikkönä toimi Senegalin kuvernöörin alainen ylikomendantti. Ylä-Senegalin ylikomendantteja olivat muun muassa Gustave Borgnis-Desbordes (vuoteen 1883), Joseph Gallieni (1886–1888) ja Louis Archinard (vuodesta 1888)Historical Dictionary of Mali, s. 356.. Alueen hallinnollinen keskus siirrettiin Médinestä Kayesiin vuonna 1881. 1880-luvun aikana ranskalaiset laajensivat valloittamaansa aluetta Nigerjoelle ja ryhtyivät rakentamaan rautatietä Kayesista KoulikoroonHistorical Dictionary of Mali, s. lxxx, lxxxi.. Vuonna 1890 alue nimettiin Ranskan Sudaniksi, joka sai siviilihallinnon vuonna 1893. ==Lähteet== * ===Viitteet=== Luokka:Malin historia
Ylä-Senegal ja Keski-Niger

Ylä-Senegal ja Keski-Niger () oli Ranskan siirtomaa-alue Ranskan Länsi- Afrikassa vuosina 1899–1902. Ranskan Länsi-Afrikan uudelleenjärjestelyn yhteydessä entinen Ranskan Sudanin hallinto lakkautettiin ja osa sen alueesta liitettiin muihin siirtomaihin. Beylan, Dinguirayen, Kankanin, Kissidougoun, Kouroussan ja Siguirin piirit liitettiin Guineaan, Bounan, Kongin ja Odiennén piirit Norsunluurannikkoon ja Koualan ja Sayn piirit Dahomeyhin. Ranskan Sudanin muista alueista muodostettiin Ylä-Senegalin ja Keski-Nigerin hallintoalue. Se jakautui yhteen siviilialueeseen ja aluksi kahteen, vuodesta 1900 kolmeen sotilasalueeseen, joiden keskuksina toimivat Timbuktu, Bobo Dioulasso ja Zinder. Siviilihallinnon päällikkönä toimi kenraalikuvernöörin edustaja Kayesissa. Sotilasalueiden komentajat olivat sotilasasioissa suoraan kenraalikuvernöörin, mutta siviiliasioissa hänen edustajansa alaisia. Siviili- ja sotilasalueilla oli myös yhteinen budjetti. Siviilialueen tilalle perustettiin vuonna 1902 Senegambia ja Niger, jonka yhteyteen kuuluivat myös Timbuktun ja Bobo Dioulasson sotilasalueet. ==Lähteet== Luokka:Malin historia Luokka:Ranskan Länsi-Afrikka
Ylä-Senegal ja Niger

Ylä-Senegal ja Niger () oli Ranskan Länsi-Afrikkaan kuulunut Ranskan siirtomaa vuosina 1904–1920. Se käsitti nykyisten Malin ja Burkina Fason valtioiden alueet. Siirtomaa muodostettiin 18. lokakuuta 1904 Senegambian ja Nigerin alueesta, johon liitettiin Ranskan Länsi-Afrikan toinen eli Bobo Dioulasson sotilasalue. Ensimmäisestä eli Timbuktun ja kolmannesta eli Zinderin sotilasalueesta muodostettiin Ylä-Senegalin ja Nigerin alainen Nigerin sotilasalue. Senegambian ja Nigerin alueeseen kuuluneet Senegaljoen vasemman rannan protektoraatit liitettiin Senegaliin. Ylä-Senegal ja Niger oli aikaisemmasta poiketen Ranskan Länsi-Afrikan federaatioon kuulunut siirtomaa, jolla oma hallintonsa. Sen johtajana toimi Ranskan Länsi-Afrikan kenraalikuvernöörin alainen varakuvernööri. Siirtomaan pääkaupunki siirrettiin vuonna 1908 Kayesista Bamakoon. Timbuktun alue ja Gaon piiri liitettiin vuoden 1911 alussa Nigerin sotilasalueesta Ylä-Senegaliin ja Nigeriin. Seuraavan vuoden alussa voimaan tullut asetus erotti sotilasalueen Ylä-Senegalin ja Nigerin yhteydestä ja asetti sen suoraan Ranskan Länsi-Afrikan kenraalikuvernöörin alaisuuteen. Ylä-Voltasta muodostettiin erillinen siirtomaa vuonna 1919. Ylä-Senegal ja Niger sai takaisin vanhan nimensä Ranskan Sudan 4. joulukuuta 1920. Virallisten nimien rinnalla tätä nimitystä oli käytetty koko ajan. == Lähteet == Luokka:Burkina Fason historia Luokka:Malin historia Luokka:Ranskan Länsi-Afrikka
Pape Badiane

Pape Badiane (10. helmikuuta 1980 Boulogne-Billancourt – 24. joulukuuta 2016) oli ranskalainen koripalloilija. Isona laitahyökkääjänä pelannut Badiane pelasi vuodet 2000–2003 Clevelandin osavaltionyliopistossa ja edusti tämän jälkeen ammattilaisurallaan ranskalaisseuroja. Badiane voitti Ranskan mestaruuden vuonna 2007, Ranskan cup-mestaruuden vuonna 2009 ja Ranskan liigacup-mestaruuden vuosina 2007 ja 2009. Hänet valittiin kolmesti, vuosina 2006, 2007 ja 2009, Ranskan pääsarjan tähdistöotteluun.LNB Badiane pelasi Ranskan miesten maajoukkueessa 23 ottelua ja kuului Ranskan kahdeksanneksi sijoittuneeseen joukkueeseen Espanjan EM-kilpailuissa 2007.http://www.bebasket.fr/championnat-equipe-de-france/l-ancien- international-francais-pape-badiane-est-decede.html Badiane päätti ammattilaisuransa loukkaantumiseen mutta jatkoi pelaamista alemmilla sarjatasoilla siirryttyään työskentelemään informaatioteknologian pariin. Hänen kaksi pikkusisarustaan olivat myös ammattilaiskoripalloilijoita. 24. joulukuuta 2016 Badianen ilmoitettiin kuolleen 36-vuotiaana auto- onnettomuudessa.http://www.lequipe.fr/Basket/Actualites/L-ancien- international-pape-badiane-meurt-dans-un-accident-de-voiture/763261 == Lähteet == * Profiili LNB === Viitteet === == Aiheesta muualla == * Profiili FIBA Archive Luokka:Ranskalaiset koripalloilijat Luokka:Vuonna 1980 syntyneet Luokka:Vuonna 2016 kuolleet Luokka:Liikenneonnettomuudessa kuolleet
Tyronn Lue

Tyronn Jamar Lue (s. 3. toukokuuta 1977 Mexico, Missouri) on yhdysvaltalainen koripallovalmentaja ja kilpauransa päättänyt koripalloilija. Nebraskaa yliopistosarjassa edustanut Lue varattiin NBA:han vuonna 1998 23. varausvuorolla. Luen varannut Denver Nuggets luopui hänestä jo varauspäivän iltana, ja Lue edusti ensimmäiset kolme NBA-kauttaan Los Angeles Lakersia voittaen NBA-mestaruudet vuosina 2000 ja 2001. Lakersin lisäksi Lue edusti vuodet 1998–2009 kestäneellä NBA-pelaajaurallaan kuutta eri seuraa, pisimpään Atlanta Hawksia vuosina 2004–2008.Pelaajaprofiili – Basketball-Reference.com Vuodesta 2009 Lue toimi NBA:ssa apuvalmentajana, ensin Boston Celticsissä ja myöhemmin Lakersissa. Vuonna 2014 hän siirtyi valmentamaan Cleveland Cavaliersin organisaatioon nousten joukkueen päävalmentajaksi kesken kauden tammikuussa 2016. Luen valmentama ja muun muassa LeBron Jamesin tähdittämä Cavaliers ylsi heti keväällä 2016 historialliseen NBA-mestaruuteen voitettuaan loppuotteluissa Golden State Warriorsin.Valmentajaprofiili – Basketball- Reference.com == Lähteet == * Luen pelaajaprofiili Basketball-Reference.com * Valmentajaprofiili Basketball-Reference.com === Viitteet === == Aiheesta muualla == Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1977 syntyneet Luokka:Elävät henkilöt
Poitiers Basket 86

Poitiers Basket 86 on koripalloseura Ranskan Poitiersista. Vuonna 2004 perustettu seura on pelannut pääasiassa Ranskan kahdella korkeimmalla sarjatasolla.http://www.pb86.fr/page/club Seuraa ovat edustaneet muun muassa Evan Fournier ja Pape Badiane. == Lähteet == * Joukkueprofiili LNB === Viitteet === == Aiheesta muualla == * Virallinen kotisivu * Joukkueen sivu eurobasket.com:issa Luokka:Ranskalaiset koripalloseurat Luokka:Vuonna 2004 perustetut urheiluseurat
Sangarédi

Sangarédi (myös muodossa Sangaredi) on kaivoskaupunki Guinean länsiosassa Bokén alueen Bokén prefektuurissa. Kaupungin väkiluku oli 76 425 (2014). Sangarédi tunnetaan lähistönsä suurista bauksiittimalmin esiintymistään, joiden hyödyntäminen aloitettiin vuonna 1973. Seudulle on myös rakennettu malminjalostusta (alumiinioksidiksi eli aluminaksi) Guinean valtion ja yhdysvaltalainen alumiiniteollisuuskonserni Alcoan ja brittiläis- australialaisen Rio Tinto Alcanin yhteistyönä (yhteisyritys Compagnie des Bauxites de Guinee, CBG). Suuri osa seudun bauksiitista viedään jalostustuotteina ulkomaille Kamsarin satama- ja teollisuuskaupungista, jossa toimii myös bauksiitin jalostamo. == Lähteet == Luokka:Guinean kaupungit